

# Občina Vitanje

Grajski trg 1, 3205 Vitanje, tel. (03)757-43-50, fax. (03)757-43-51

[info@vitanje.si](mailto:info@vitanje.si), [www.vitanje.si](http://www.vitanje.si)

**2. REDNA SEJA**

Točka 10

**Obravnava predloga odloka o imenovanju delovnih in drugih teles občinskega sveta Občine Vitanje**

*Poročevalka: Romana Holobar*

**OBRAZLOŽITEV**

Statut v svojem 11. členu določa organe občine, med katerimi so tudi organi, ki jih občina mora imeti po zakonu. Med njimi sta svet za preventivo in vzgojo v cestnem prometu in svet za varstvo uporabnikov javnih dobrin.

V 23. členu statuta so določena delovna telesa občinskega sveta, ki iz svojih delovnih področij obravnavajo in predlagajo občinskemu svetu v sprejem splošne in druge akte iz svojih pristojnosti, oblikujejo mnenja in stališča na zakone in druge akte, ki zadevajo tudi občine. Člane odborov in komisij imenuje občinski svet izmed svojih članov in največ polovico izmed drugih občanov. Predlog kandidatov za člane pripravi Komisija za mandatna vprašanja, volitve in imenovanja. Odbori štejejo od sedem (7) do največ devet (9) članov, komisije pa tri (3) do največ šest (6) članov. Delovno področje in število članov posameznega delovnega telesa občinskega sveta se določi z odlokom.

Skladno z drugim odstavkom statuta je pripravljen Odlok o ustanovitvi delovnih in drugih teles občinskega sveta Občine Vitanje.

**Predlog sklepa:**

**Občinski svet sprejme in potrdi odlok o ustanovitvi delovnih in drugih teles občinskega sveta Občine Vitanje v predlagani vsebini.**

Priloga:

* Odlok o ustanovitvi delovnih in drugih teles občinskega sveta Občine Vitanje
* Priloga 1 zapisnika 2. seje KVIAZ-a